description: Oнлайн списание Kozmetikata.com – Хелън Мирън се обяви открито за желанието на жените да се появяват в публичното пространство без да прикриват недостатъците си зад слоеве грим. 71-годишната актриса, която понастоящем е моден посланик

title: Хелън Мирън за естествената красота

maintext:
Хелън Мирън за естествената красота
Хелън Мирън се обяви открито за желанието на жените да се появяват в публичното пространство без да прикриват недостатъците си зад слоеве грим. 71-годишната актриса, която понастоящем е моден посланик на "Л'ореал Париж" дори започна да се появява на филмовите си премиери без употребата на капка грим, доказвайки, че красотата няма възраст.
Мирън махна грима си и за фотосесията за световноизвестния календар на "Пирели". По време на снимките тя застана до звезди като Кейт Уинслет, Пенелопе Крус, Никол Кидман, Джулиан Мур, Лупита Нионго и др. в знак на простест срещу "терора на съвършенството и младостта". "Днес календарът на "Пирели" разглежда жените не само заради буквалната им красота, но и заради тяхната сила, присъствие, личност и значение", каза тя, цитирана от "Хъфингтън Поуст. Тя добави и че смята за "голяма крачка напред" решението на екипа тази година да не ретушират снимките. /БГНЕС


description: Oнлайн списание Kozmetikata.com – В Перу Дядо Коледа не си поплюва, когато става въпрос за непослушни и деца и възрастни. В такива случаи той не просто влиза през комина, а направо разбива вратата.

title: Дядо Коледа арестува непослушните

maintext:
Дядо Коледа арестува непослушните
В Перу Дядо Коледа не си поплюва, когато става въпрос за непослушни и деца и възрастни. В такива случаи той не просто влиза през комина, а направо разбива вратата.
Поне това става ясно от популярно видео, разпространило се в южноамериканската държава. На него се вижда как при полицейска акция един от служителите на реда, облечен в костюм на Добрия старец, с цел да разсее заподозрения, разбива входната му врата с чук. Независимо от коледните одежди, полицаят помага на своите колеги да арестуват група мъже, извеждайки ги от сградата с белезници. "Най-добрият подарък, който можем да дадем на хората е малко сигурност", казва полковник Йорге Ангуло пред телевизия "Америка" след ареста.
Полицаят Дядо Коледа е част от екип полицаи в столицата Лима, които извършват акции под прикритие. Сред другите костюми, използвани от служителите на реда, са такива на клошари, улични чистачи и амбулантни търговци. /АФП

fasttext_language: bg


description: Oнлайн списание Kozmetikata.com – 29-годишният актьор Зак Ефрон беше обявен за следващия посланик на модната марка Хюго Бос и лице на кампанията за новия мъжки аромат на бранда.

title: Ново лице и нов аромат от Хюго Бос

maintext:
Ново лице и нов аромат от Хюго Бос
29-годишният актьор Зак Ефрон беше обявен за следващия посланик на модната марка Хюго Бос и лице на кампанията за новия мъжки аромат на бранда.
Зак стана известен покрай ролята си във филма на "Дисни" "Училищен мюзикъл". Той обяви присъединяването си към Хюго Бос чрез снимка в профила си в Инстаграм.
Видеото към рекламата за афтършейв на Хюго Бос вече е заснета, но подробности за самият аромат очаквайте през март 2017 г.
Kozmetikata.com


description: Қирғизистон Республикаси Президенти Алмазбек Атамбоев 24 декабрь куни амалий ташриф билан Самарқандга келди, деб хабар беради ЎзА.

title: Қирғизистон президенти Алмазбек Атамбаев Ислом Каримов қабрини зиёрат қилди


description: “Насаф” профессионал футбол клуби қароргоҳи ресторанида футболчиларимизга Ўзбекистон чемпионати бронза медалларини топшириш тантанали маросими бўлиб ў...

title: “Насаф”га бронза медаллари топширилди


description: Ўзбекистонда хизмат кўрсатган артист Севара Назархон MY5 телеканалида журналист Бахтиёр Тўрахоновнинг “19:09” кўрсатуви меҳмони бўлди.

title: Севара Назархон клиник ўлимидан сўнг ҳаётида юз берган ўзгариш ҳақида айтиб берди


description: “Ўзтрансгаз” акциядорлик компаниясининг бошқарув раиси ўзгарди.

title: “Ўзтрансгаз” компаниясига янги раҳбар тайинланди


description: “Иван Васильевич ўз касбини ўзгартиради” фильмидаги аскарларнинг Иван Васильевич ва Милославскийни қувадиган саҳнасидаги девор жуда баланд кўринади, а...

title: “Иван Васильевич ўз касбини ўзгартиради”фильмидаги девор аслида... (фото)


description: Зарур масаллиқлар: 1 кг. балиқ гўшти, 2-3 та қизил булғор қалампири, битта сабзи, 3-4 дона помидор, 1 бош пиёз,  яримта лимон шарбати, кўкатлар, туз;...

title: "Денгиз ҳукмдори" - еганлар дармонда, емаганлар армонда!


description: Берлиннинг рождество бозорида теракт содир қилишда айбланган шахс Италиянинг Милан шаҳрида отишмада отиб ўлдирилди, деб хабар берди “Mir24.tv” нашри.

title: Берлинда теракт содир этилишида айбланган шахс отишмада йўқ қилинди


description: Германия чемпионати 16-турида "Бавария" жамоаси ўз майдонида "Лейпциг" клубига қарши баҳс олиб борди. Қизиқарли кечган ўйинда мюнхенликлар 3:0 ҳисобид...

title: Бундеслига. Етакчилар жангида "Бавария" ғалаба қозонди


description: PRESS обозрение - Интернет газета, Молдова

title: "Газпром" и "Молдовагаз" продлили контракт на поставки голубого топлива


description: Шенол Буран казал, че няма да сервира чай на турския президент, ако се появи в заведението му

title: Арестуваха управител на кафене в Истанбул за обида на Реджеп Ердоган

maintext:
Турските власти арестуваха управителя на кафенето на опозиционния вестник "Джумхуриет" за обида на президента, след като той казал, че няма да сервира чай на Реджеп Тайип Ердоган, ако дойде в кафенето, предаде Ройтерс, цитирана от БТА.
Шенол Буран, който управлява кафенето в истанбулската редакция на "Джумхуриет", бе арестуван след като полицията претърси дома му късно вчера, съобщи адвокатът му Йозгюр Урфа. Вестникът е сред малкото все още критични към правителството медии.
Буран бил арестуван, след като полицейски офицер, отговарящ за сигурността на вестника, казал, че го е чул да използва пренебрежителни думи, за да опише Ердоган и да казва, че ще откаже да му сервира чай, ако някога посети кафенето, каза адвокатът.
Според съдебни документи, видени от Ройтерс, Буран е отрекъл да е използвал обидни думи, но е потвърдил, че е казал, че ще откаже да сервира чай на президента. Той казал също, че е имал спор с полицейския офицер преди две години.
Съдия в истанбулски съд нареди Буран да остане в ареста по време на процеса, позовавайки се на "силно подозрение за извършено престъпление" и тъй като заподозреният може да окаже натиск върху свидетели. "Джумхуриет" потвърди, че Буран е арестуван.


description: Без нея издирването на Светослав Стойков няма как да започне

title: Още очакваме европейската заповед за арест на нападателя от берлинското метро

maintext:
Издадената европейска заповед за арест на нападателя от берлинското метро – българина Светослав Стойков, все още не е пристигнала до нашите власти. Това означава, че няма как да започне издирването му у нас.
„До този момент в прокуратурата не е постъпила европейска заповед за арест, не е постъпила и молба за правна помощ, каквато и да е, например – за събиране на данни или разпитване на свидетели или претърсване“, каза говорителят на главния прокурор – Румяна Арнаудова.
Изпращането на документа може да отнеме между няколко дни и няколко седмици. В момента властите в Германия подготвят юридическите детайли около изготвянето му.
Засега е ясно, че когато това стане, те няма да изпращат свои експерти в България, а задачата да открият и заловят Стойков ще се падне на българските власти. Възможно е също той и да бъде съден у нас, а не в Германия, но това все още предстои да бъде уточнено.
Същевременно от варненската полиция казаха, че няма данни мъжът да се е прибрал у нас.
Българинът, който беше сниман от охранителни камери в берлинско метро безпричинно да рита млада жена в гърба, е родом от Добрич, но през последните години е живял във Варна.
Двама от придружителите му, които се виждат на кадрите, са негови братя.
И четиримата от видеозаписа са били работници на строеж.
Кой е българинът, блъснал жена в берлинското метро?
26-годишният Светослав Стойков e живеел във Варна, преди да замине за Германия, в къщата му отричат да са го виждали
„Установено е, че в групата, която е показана на видеото, повечето хора са в роднинска връзка. В рамките на един час беше идентифициран човекът, който е извършил престъплението, след като германските органи се обърнаха към българските за съдействие (…) Хората подчертаха, че това не е образът на всички българи, но те искат възмездие за извършилия на това грозно деяние“, коментира в ефира на bTV посланикът ни в Германия Ради Найденов.
Ритник в лицето на България
Нека заградим всичките си граници, за да пазим света от самите нас
Министърът на външните работи Даниел Митов съобщи, че сънародниците ни не са потърсили съдействие от българските консулски служби.
„Подобни случаи по никакъв начин не могат да ни радват, пораждат изключително лоши отзиви, но така или иначе всеки трябва да си понесе отговорността“, каза той.
Междувременно германският вестник „Билд“ успя да открие жилището, което е обитавал издирваният българин. В него живеят други българи, които твърдят, че Стойков само е преспивал там.
Според вестника обаче той често е бил виждан там от съседите си, при това – с дете на ръце.
Вижте повече във видеото:
Германските полицейски профсъюзи пък призоваха видеозаписи от нападения на обществени места да бъдат публикувани по-бързо, за да се залавят извършителите. Полицията обаче настоява за повече охрана по метростанциите, защото много от нападателите изглежда не се притесняват от факта, че ги снимат.
Според статистиката по спирките на градския транспорт в Берлин тази година е имало над 15 хил. нападения и кражби от различен характер.


title: ВКС окончателно оправда Христо Бисеров

maintext:
ВКС окончателно оправда Христо Бисеров. Той беше подсъдим за валутни и данъчни престъпления.
И на трите инстанции Христо Бисеров е признат за невинен и по трите повдигнати срещу него обвинения - за неплатени данъци, недекларирани валутни ценности и за неверни данни в декларация пред сметната палата.
И Апелативният съд оправда Христо Бисеров
Решението може да се протестира пред ВКС
В обвинителния акт се твърдеше, че Бисеров не е уведомил БНБ за разпореждания с тези суми по сметки на доведения му син Ивайло Главинков в банка в Македония, както и че не е декларирал пред Сметната палата данните за депозитите му по сметки в женевска банка - 314 529 щатски долара и 82 515 евро.
Прокуратурата се отказа от част от обвиненията срещу Христо Бисеров
Бившият зам.-шеф на парламента от ДПС ще бъде съден само за неплатени данъци


description: Главният прокурор поясни, че нито една версия не се изключва напълно

title: Сотир Цацаров за Хитрино: Водещата версия остава висока скорост

maintext:
„Умишлено причиняване на инцидента в Хитрино се изключва, водеща е версията за висока скорост на влака”, заяви главният прокурор Сотир Цацаров след среща с Районната прокуратура в Шумен.
По думите му всички версии се проверяват.
„В интерес на истината, влакът се е движил, изпреварвайки своето разписание”, поясни Цацаров и добави, че няма отклонения по отношение на сигналите, които са подавани от гаровата сигнализация към влака.
Това, което знаем до момента: Как се случи инцидентът в Хитрино
Разследването все още е в началото си
Разследващите органи са иззели записващите устройства и на двата локомотива. Това на първия вече е разчетено, а второто устросйтво е по-сложно и неговото разчитане предстои.
Назначена е експертиза на данните, като резултатите от нея ще бъдат готови най-късно в понеделник. Тогава ще се знае и точната скорост, с която злополучният влак се е движел.
Обработени са 10 от цистерните в Хитрино, все още има теч
Надяваме се времето да не ни попречи, въпреки че при този развой ситуацията става по-сложна, каза министърът на вътрешните работи в оставка Румяна Бъчварова
Цацаров поясни, че машинистите също са били разпитани. До момента са извършени 24 експертизи и са разпитани над 30 свидетели.


description: Операцията по обезвреждане на цистерните от злополучната товарна композиция започна

title: Осма жертва на взрива, почерненото Хитрино е в бедствено положение (ОБЗОР)

maintext:
Взривът в Хитрино взе осма жертва. Ранените в смъртоносната експлозия са 29. МВР прекрати действията за издирване на оцелели. Почерненото село е в бедствено положение.
На извънредно заседание на Министерски съвет в понеделвник ще бъдат разгледани мерки за справяне с последиците от инцидента.
Операцията по обезвреждането на цистерните от злополучната товарна композиция започна днес. По тази причина и цялото село е без ток.
Ситуацията обаче беше усложнена. Сутринта стана ясно, че има изтичане на газ от две от цистерните, пълни с пропилен и пропан-бутан. Това попречи на екипите да обезопасят по-бързо цистерните.
Изтичане на газ от две цистерни усложнява работата на властите в Хитрино (ВИДЕО)
Работата по изтегляне на цистерните от Хитрино е започнала
Хората бяха обезпокоени след като премиерът съобщи, че акциите може да продължат повече от 10 дни.
Днес някои от жителите на Хитрино се опитаха да влязат в селото, но без успех. Други се оплакаха, че не могат да останат повече от ден-два при близки или роднини.
Властите успокоиха, че вече е направена организация за кризисно финансиране на засегнатите.
Разследващите работят по няколко версии. Свидетели са дали показания, че влаковата композиция се е движела с повишена скорост при навлизане в Хитрино.
От прокуратурата потвърдиха информацията за скъсване на връзка. В момента се обработват и двете черни кутии на влака.
< >
Междувременно стана ясно, че това е вторият подобен инцидент в Хитрино. Преди 40 години влакова композиция с бензин и нафта излиза от релсите на гарата. Тогава пострадали няма.
Утре в селото ще пристигне подкрепление от Румъния. Два крана ще помогат за обезопасяването на опасните цистерни.
Пострадалите
В Кризисния център в Шумен остават 10 души от настанените вчера 14. Някои от тях са предпочели да отидат при свои близки. Част от евакуираните днес са получили възможност да се върнат в родното си място и заедно с придружител от властите да вземат най-необходимото – вещи, документи, пари.
Трагедията в Хитрино предизвика вълна от съпричастност и хора от цялата страна искат да помогнат.
Пострадал от взрива: Не усетих кое ме удари, всичко хвърчеше - табуретки, маси, телевизори
Надявам се държавата да ми помогне да възстановя къщата си, каза Николай Цачев
Все още съм в шок, каза пред bTV един от машинистите на композицията. Той предположи, че е имало препятствие на релсите.
„Не мога да го преживея. Аз съм бил във втората машина, следя всички сигнали, но нямам пряка видимост на пътя”, каза още той.
Машинистът на втория локомотив: В шок съм, не знам какво се случи
По думите му влакът не се е движел с висока скорост. Той допусна, че може да е имало препятствие на пътя, но посочи, че няма как да бъде сигурен, тъй като не е имал видимост
Кой стои зад фирмата „Булмаркет”?
Повече от 10 години не е имало проблем с фирмата „Булмаркет”, твърдят от железопътната администрация. Основният собственик на влаковата композиция е „Бурунди сървиз лимитед” с управител Момчил Арнаудов. Кой обаче стои зад „Бурунди” можем само да гадаем. Това е един от плюсовите на офшорките. Данъците в Кипър са много по-малки.
Шефът на „Булмаркет”: Взривът в Хитрино е необясним и мистериозен
По думите му компанията се занимава с превоз на въглеводородни газове от 20 години и дори специалистите нямат обяснение за възникналия взрив


title: Граничари задържаха трафиканти с хероин за 2 млн. лева

maintext:
Граничари задържаха трафиканти с хероин за 2 млн. лв. Той е прехвърлен с раници през оградата с Турция.
Още през лятото патрули намират раница с хероин близо до граничното съоръжение. „След този случай колегите стигнаха до основателния извод, че заплахи от контрабанда на наркотични вещества, дори и в зоните на зелена граница, където имаме изградено преградно съоръжение, са факт”, коментира главният секретар на МВР Георги Костов.
Следене в продължение на няколко месеца в района дава резултат. Задържани са двама трафиканти от Камено и още три раници с 50 кг. наркотик.
Задържаните могат да получат до 20 години затвор. Заловеното за годината количество хероин е близо 600 кг, което е рекордно за страната ни.


description: През 2011 г. Рик Пери не можа да си спомни името на енергийното министерство, а през 2012 г. предложи то да бъде разпуснато

title: Доналд Тръмп номинира бившия губернатор на Тексас за министър на енергетиката

maintext:
Новоизбраният президент на Съединените щати Доналд Тръмп официално номинира бившия губернатор на щата Тексас Рик Пери за министър на енергетиката. Това стана ясно след срещата на двамата в понеделник в „Кулата на Тръмп” в Ню Йорк.
Ако номинацията му бъде потвърдена от Сената, той ще застане начело на Министерството на енергетиката, което отговаря за енергийната политика и контролира и за ядрената програмата на страната.
Осъдиха младеж, опитал се да убие Доналд Тръмп, на 1 година затвор
Майкъл Сандфорт се опит ада вземе пистолета от кобура на полицай и да простреля милиардера
По време на предизборни дебати през 2011 г. Пери не можа да си спомни името на енергийното министерство наред с още две ведомства, които обеща да премахне, ако стане президент. При кампанията си за президентската номинация на Републиканската партия през 2012 г. той предложи то да бъде разпуснато.
Шеф на петролен гигант става държавен секретар на САЩ
Рекс Уейн Тилърсън ще води американската дипломация
66-годишният Пери беше губернатор на водещия по производство на петрол щат Тексас между 2000 – 2015 г. Той участваше и във вътрешната надпревара на републиканците за определяне на кандидата на партията за президент на САЩ през 2012 и 2016 г.
Пери подкрепя намаляването на регулациите в индустрията с изкопаемите горива и е скептичен към темата за глобалното затопляне.


description: Има изготвен план, в домовете ще влизат собственик, полицай и специалист от пожарната. Това ще стане след извеждането на последната цистерна от селото

title: Как хората от Хитрино ще се приберат по домовете си

maintext:
В Хитрино е останала само една цистерна от злополучната влакова композиция, част от която дерайлира и се взриви преди 10 дни. Очаква се днес тя да бъде изведена от селото и евакуацията да бъде отменена.
„Силно се надявам това да се случи в рамките на деня. Веднага след това ще се задейства план, съставен заедно с общинското ръководство и кмета, предвиждащ собственик на имот, наш служител и експертно лице от „Пожарна безопасност и защита на населението“ да влизат в къщите в отцепения район – каза главният секретар на МВР Георги Костов. – Ще бъдат направени замервания за концентрация на опасни вещества. Имаме готовност и специализирана техника, която да осигури, при необходимост, вентилиране на къщите, за да няма опасност за хората. Ще бъдат проверени всички къщи“.
Най-опасната цистерна напуска Хитрино
Целта е утре хората да имат пълен достъп до домовете си
На заседание в импровизирания кризисен център експерти от енергото, ВиК и общинското ръководство ще бъде направена оценка на рисковете от възстановяването на електро- и водоподаването. Предварителните данни са, че няма да има големи затруднения, каза още Костов.
Вижте повече във видеото:
Хората от Хитрино, защото вярват в кмета си, каза един от тях – Атанас Алексиев, пред кореспондента на bTV Красимир Кънчев.
Имотът на Алексиев е понесъл големи щети. „Бях за 10 минути, от двете къщи нищо не е останало, всичко е паднало. Работих 10 години в чужбина за няма нищо“, каза мъжът.
За днес казаха, че ще ни пуснат, останала е една цистерна да се махне. Дано да ни пуснат да видим какво е останало, каза още той.


description: “Фейсбук”, “Майкрософт”, “Туитър” и “Ютюб” правят обща база данни, която да отстранява екстремистко съдържание

title: Компютърни гиганти влизат в битката с тероризма в интернет

maintext:
“Фейсбук”, “Майкрософт”, “Туитър” и “Ютюб” влизат в битката с тероризма в интернет. Компютърните гиганти създават обща база данни, която да отстранява екстремистко съдържание от платформите си.
Идеята на гигантите в мрежата е до потребителите да достигат по-малко послания и снимки с ислямистко съдържание.
Съответно кадри като тези с пропаганда на бойци от “Ислямска държава” няма да виждат бял свят в интернет от началото на 2017-а.
С общата база няма да има автоматично блокиране, а всяка от четирите компании ще преценява дали това съдържание нарушава нейните правила.
Във видеопослание от преди година ДАЕШ се заканва да извърши терористичен атентат в Ню Йорк. 6-минутният клип, както и още близо милион други сцени на убийства и призиви за набиране на бойци, ще бъдат свалени от интернет пространството.
Големите компютърни гиганти създават споделена база данни от уникални дигитални отпечатъци, наречени "хашове".
„Идеята е да се идентифицира един файл, кога за първи път е поставен някъде. Това би помогнало на разследването и на установяването на определен извършител на престъпна дейност”, коментира Явор Колев, началник на отдел "Трансгранична организирана престъпност" в ГДБОП.
И сега българските власти комуникират с администраторите в социалните мрежи чрез специални платформи.
„При необходимост ще се обръщаме към нашите партньори от съответната държава, а тези бази данни, които те ще създават, ще бъдат от изключителна необходимост за разследването на подобна престъпна дейност”, каза Колев.
До създаване на общата платформа се стига, след като многократно беше оказван натиск върху компаниите от властите в САЩ и Европейската комисия.
„Това, че големите компании под натиска на правителствата се обединяват около това да филтрират дадена информация от интернет, тук вече говорим за цензура”, смята Любомир Видов, експерт по киберсигурност.
Според него истинската пропаганда на „Ислямска държава” не се разпространява в интернет, а в невидимата мрежа „даркнет”, където информацията е криптирана, но достъпът е лесен.
За десет минути и един свален браузър екипът ни влиза в търсачката на тъмната мрежа.
„Това, което би могло да бъде ефективният метод за борба с такъв тип съдържание, е много учени да работят върху това да търсят информация ефективно в „даркнет”, допълва експертът.
Дотогава тук можете да свалите хиляди документални филми, книги, както и да влезете в директен контакт с „Ислямска държава” - без официален контрол.
Според данни на „Туитър” от началото на годината социалната мрежа е изтрила над 300 хиляди акаунта, които възхваляват „Ислямска държава”.


description: Очакваме вашето мнение и коментар

title: Трябва ли да се премахнат т. нар. зимни градини на бул. „Витоша” в София?

maintext: Ако имаше кабинет с мандата на Реформаторския блок, щеше да остане усещането, че някой се шмугва във властта през задния вход, коментира вицепремиерът в оставка


description: Очакваме вашето мнение и коментари

title: Притеснявате ли се да присъствате на масови празненства?

maintext: След емоционалната афера с любовта на сърцето, Карлос Тевес ще се погрижи и за банковата си сметка


description: Дължала пари за такси, не искала да плаща

title: 1300 лв. глоба за майка, ударила директорка на детска градина

maintext:
1300 лв. глоба ще трябва да плати жена от с.Дъскот, Павликени заради това, че е ударила директор на детска градина, съобщиха от прокуратурата.
Обвиняемата Салиме Х. дължала около 200 лв. такси за градината. Всеки месец вземала детски надбавки, но винаги намирала причина да не плати дължимата в детската градина такса и дори ставала агресивна, когато й се поставял този въпрос.
На 17 юни т.г. сутринта майката обещала, че ще изтегли парите, но следобед влязла заедно с двете си деца в двора на детската градина и нападнала с юмруци в гръб директорката.
На длъжностното лице е нанесена лека телесна повреда, но в крайна сметка районната прокуратура в Павликени решила да освободи Салиме от наказателна отговорност и да й наложи административно наказание.


description: Помощите вече се разпределят, комисии тръгнаха на огледи

title: Започна събарянето на унищожените от взрива в Хитрино къщи

maintext:
17 дни след трагедията в Хитрино започва разпределянето на милионите от помощи и дарения. Комисии тръгнаха на огледи в почерненото село, започна и събарянето на унищожените от експлозиите къщи.
В Хитрино местният обществен съвет вече взема решения за разходване на даренията, но само на тези постъпили в дарителската сметка на общината - 200 000 лв.
През деня днес продължиха огледите на щетите, поставят се вече и фургоните за временно настаняване на хората, които пък започнаха да подават заявления за ремонти и строежи на нови къщи.
В Хитрино започна събарянето на полуразрушените или негодни за обитаване къщи след взрива от 10 декември. След това на същите места трябва да бъдат изградени нови домове за хората.
Работите и тук са съпътствани от бюрокрация.
“Има пет различни декларации - за събаряне на къщи, за болни, за починали, и за всеки вид щета има отделни декларации. Днес доста хора минаха до обяд основно за стъкла на къщите”, обясни Анета Петрова.
Специални комисии ще огледат имотите преди ремонтите, които ще се извършват със средства от дарения и помощи. За разпределението им ще отговаря Национален обществен съвет към БЧК, Общинската администрация в Хитрино и местния обществен съвет.
За възстановяване на щетите на бизнеса в селото обаче пари от даренията няма да има, такъв обект е и механата на Мехмед Мехмед, която е напълно унищожена.
Контрол на три нива на дарените средства за Хитрино
БЧК не си купува линейки с парите от есемеси, заяви председателят на организацията Христо Григоров
„Това заведение го отворих преди 25 години, много хора знаят как започнах, всяка година съм слагал по нещо. И тъкмо вече бях напълно направил целия обект за 25 минути свърши всичко”, отбеляза той.
Мехмед и останалите като него от Хитрино ще търсят обезщетения за унищожения им бизнес по съдебен ред.
До момента за Хитрино от дарителската кампания са събрани общо 1 931 224 лв., от които чрез есемеси 1 024 068 лв. и по банков път 907 156 лв.
Други 10 милиона бяха отпуснати от държавния бюджет, 5 от тях са по сметките на социалното министерство, а другата половина е включена в перото за капиталови разходи на община Хитрино.
От еврофондовете са осигурени още 20 млн. лева, които ще се използват за възстановяване на инфраструктурата.
Утре в София ще заседава Националния обществен съвет, който ще вземе решение за разпределянето на парите. От БЧК увериха, че нито лев от тях няма да бъде изхарчен без строг контрол.


description: Той говори за необходимостта да бъдат гарантирани прагматичните интереси на САЩ, че не искаме да превръщаме никого във враг, а да развиваме отношения с всички, отбеляза руският премиер

title: Дмитрий Медведев смята за разумни и прагматични много от тезите на Доналд Тръмп

maintext:
Руският премиер Дмитрий Медведев смята за разумни и прагматични много от тезите, лансирани от новоизбрания американски президент Доналд Тръмп в изявленията му за курса на бъдещата администрация.
Това стана ясно от интервю на Медведев за руски телевизии, цитирано от ТАСС.
„Не зная какъв курс ще провежда новата американска администрация, но много от нещата, които Тръмп казва, ми се струват разумни, най-вече защото са прагматични“, посочи руският премиер.
„Той не казва, че Русия е приятел и че искаме някаква особена дружба (между нас). Той говори за необходимостта да бъдат гарантирани прагматичните интереси на САЩ, че не искаме да превръщаме никого във враг, а да развиваме отношения с всички", отбеляза Медведев.


description: Очакваме вашето мнение и коментари

title: Как се предпазвате от грип?

maintext: Около 11 хиляди българи се връщат по родните си места, защото не са успели да се установят в чужбина


description: Президентът на САЩ Барак Обама винаги ще остане добър приятел на България, се казва в коментар на премиера в оставка

title: Барак Обама изпрати коледна картичка на Бойко Борисов

maintext: За доклада от проверката на прокуратурата Захариева коментира, че това е гледна точка, не означава, че сме вървели в грешната посока, но и не означава че няма какво да свършим


description: Възпламеняват ме дребните неща – усмихнати хора, миризмата на прясно изпечен хляб, хубава книга, сподели актрисата

title: Цветана Манева: Трагедията смирява

maintext:
Не зная дали „смирение” е актуална дума в България, но е наложителна. Ако не побързаме да се смирим, трагедията ще го направи. Трагедията смирява”. Това обяви в предаването „Тази сутрин” актрисата Цветана Манева.
По думите й нацията ни се държим като нещо недовършено, което се вижда и в поведението ни. Много бързо разпиляваме енергията си, не можем да я концентрираме, защото си нямаме доверие, допълни актрисата.
Тя сподели още, че най-свободна се чувства на сцената – в театъра, и в университета при студентите. Цветана Манева смята, че изкуството ще ни спаси, защото ни помага да се справим с истината на битието си.
На въпроса какво я възпламенява тя отговори: „Дребните неща – усмихнати хора, миризмата на прясно изпечен хляб, хубава книга.
Вижте целия разговор във видеото:


description: Те пееха националния химн и скандираха Аз съм Фидел

title: Половин милион кубинци изпратиха Фидел Кастро (СНИМКИ)

maintext:
Около половин милион души се събраха снощи на главния площад във втория по големина кубински град Сантяго да Куба, за да се простят с бащата на кубинската революция Фидел Кастро, който почина на 90-годишна възраст, предаде ТАСС. Те пееха националния химн и скандираха "Аз съм Фидел". Мнозина носеха червено-черни ленти на ръцете си, отбелязва ДПА, цитирана от БТА.
Траурната церемония оглави сегашният кубински лидер, братът и съратник на революционера Раул Кастро. Той произнесе и основната реч, в която оповести желанието на Фидел Кастро да не бъдат кръщавани на негово име площади и улици и да не се издигат паметници в негова чест.
"Лидерът на революцията отхвърляше всякакви прояви на култ към личността и бе последователен по този въпрос до последните часове на живота си. Той настояваше след смъртта му неговото име да не се използва в названия на институти, площади, паркове, булеварди, улици или други обществени места, беше също и против това да се издигат паметници, бюстове, статуи и други подобни обекти в негова чест. В съответствие с волята на другаря Фидел на следващите сесии на Националното събрание на народната власт ние ще представим съответни законодателни инициативи", каза държавният глава на островната държава.
"Тук, пред останките на Фидел в героичния град Сантяго де Куба, ние се заричаме да браним родината и социализма", подчерта Раул Кастро, цитиран от Франс прес.
Той благодари на всички, които изразиха съболезнования или произнесоха слова на солидарност с кубинския народ. Очакваше се да говорят също водачи на масови и обществени организации, а церемонията се предава пряко по телевизия и радиото.
За да отдадат почит на една от най-легендарните личности на ХХ век, пристигнаха и редица чуждестранни политици, сред които президентите на Венецуела, Никарагуа и Боливия - Николас Мадуро, Даниел Ортега и Ево Моралес, както и двама бивши бразилски президенти - Лула да Силва и Дилма Русеф. Тук бяха министърът на екологията на Франция, социалистката Сеголен Роаял, както и аржентинската футболна звезда Диего Марадона - близък приятел на покойния кубински лидер.
"Ще ми липсват неговата преданост, неговите съвети, неговото образование", каза Ево Моралес, пристигайки на летището в Сантяго да Куба, където се прегърна с пристигащите по същото време Лула да Силва и Дилма Русеф, които също така бяха много близки с Кастро.
Площадът носи името на героя от освободителната борба на кубинския народ срещу испанското владичество Антонио Масео и бе открит лично от Фидел Кастро през 1991 г. Там се издига 16-метрова бронзова статуя на генерала от освободителната армия, който сякаш призовава народа да се присъедини към въстанието и борбата за свобода и независимост.
ДПА припомня, че именно в Сантяго де Куба, в източния край на Куба, Кастро започна въоръжената борба за сваляне на проамериканския диктатор Фулхенсио Батиста на 26 юли 1953 г., когато предвождан от него въоръжен отряд атакува местната казарма Монкада. Започналото тогава бунтовническо движение премина през редица перипетии, за да триумфира на 1 януари 1959 г., когато въстаническата армия навлезе в Хавана и взе властта, превръщайки Куба в първата комунистическа страна в Западното полукълбо.
Преди да пристигне в източния град траурната процесия с урната с праха на команданте, поставена на лафет, теглен от военен масленозелен джип, измина над 1000 км по територията на 13 от всичките 15 провинции на страната. Навсякъде го посрещаха стотици хиляди кубинци, отдаващи последна почит.
След края на траурния митинг в памет на Фидел Кастро през цялата нощ жители на Сантяго де Куба и едноименната провинция, станали люлка на кубинската революция, оглавена от него, ще се сменят край урната му до зори. Рано сутринта ще започне самото погребение.
Урната ще бъде положена в гробището "Санта Ифигения", където е погребан и кубинският национален герой от борбата за независимост Хосе Марти.


description: Не ме притесняват обвиненията на прокуратурата, ще докажа, че съм невинен, обяви военният министър в оставка

title: Николай Ненчев: Премиерът може и да не е от Реформаторския блок

maintext:
Премиерът на правителство, сформирано с мандата на реформаторите, може да не е от Реформаторския блок. Това обяви министърът на отбраната в оставка Николай Ненчев (лидер на БЗНС).
Ново правителство: Може би след Коледа, може би след предсрочни избори
При първия вариант премиерът ще е реформатор, може да има министри от ГЕРБ
Той отказа да назове конкретни имена, обяви, че днес коалиционните партньори са си говорили само за програмата, около която ще се обединят. По думите му преговорите между РБ, ГЕРБ и патриотите за кабинет вървят „много сериозно и конструктивно”.
Той смята, че премиерът в оставка има сериозен аргумент да не иска да е премиер в новото правителство, защото ГЕРБ вече върна проучвателния мандат.
Ненчев обяви, че опитите да се сформира правителство в рамките на този парламента са единствено и само, защото за България не е добре да има предсрочни парламентарни избори.
Военният министър в оставка дори смята, че лидерът на ДСБ Радан Кънев може да размисли и да подкрепи кабинет на реформаторите, след като Бойко Борисов няма да е премиер.
Николай Ненчев каза още, че не се притеснява от обвинението, което днес Военно-окръжната прокуратура внесе в Софийския военен съд срещу него. „Радвам се даже, защото съдът е единствено място, в което човек може да докаже своята невинност. Не се боя от тези обвинения, те не отговарят на истината”, коментира той.
По думите му делото е поръчково. Той подозира, че сигнал срещу него е подал уволненият в началото на тази година директор на „Интендантско обслужване“ ЕАД Ганчо Караджов.
Ненчев каза, че е отстранил Караджов, защото е установил много нарушения и водил държавната фирма към фалит.
Твърдението, че Динко Вълев е направил дарение на военните той определи като „евтина провокация”.


description: Една трета от конфискуваното ще отива за социални нужди

title: Незаконно имущество за 20 млн. лв. е отнела държавата само за една година

maintext:
Само за година държавата е отнела незаконно имущество на стойност 20 милиона лева. Според последната законодателна промяна една трета от конфискуваното ще отива за социални нужди.
Шеста година луксозната някога къща на наркобоса Димитър Желязков-Очите в центъра на Сунгурларе е пуста. Преди държавата да конфискува имота, роднините му си прибраха всичко ценно, включително дограмата на прозорците. До днес общината не е успяла да я продаде, но вече знае за какво ще използа парите:
„Най-напред за детски градини, подпомагане на детски градини, и не на последно място подпомагане на двата дома за стари хора. Най-вече за Дома в Славянци, където са стари хора с деменция, положението там е много сериозно”, обясни зам.-кметът на общината Дияна Гурева.
Догодина НАП ще направи нова оценка на къщата и нов опит да я продаде.
„В Италия, когато се отнеме един имот, се слагат едни огромни табели - отнето от мафията, т.е. всеки гражданин като се движи, я вижда”, каза Пламен Георгиев, председател на Комисията за отнемане на незаконно придобито имущество и допълни:
„Може би в нашия случай е малко екстравагантно да слагаме табели, но да има видимост, това което вършим”.
Други конфискувани имоти на Митьо Очите и Ванко - в Бургас и Пловдив, вече се използват в обществен интерес от две правитествени агенции.
За последните 12 месеца има осем заведени дела за наказателна конфискация и нито едно от тях не е отхвърлено.


description: Главно в планинските райони

title: Превалявания от слаб сняг утре

maintext:
През следващото денонощие облачността ще е значителна и главно в планинските райони ще превалява слаб сняг. През деня ще има временни разкъсвания на облачността. Вятърът постепенно ще се ориентира от северозапад, ще бъде предимно слаб, в крайните североизточни райони – умерен. Минималните температури ще са между минус 6° и минус 1°, максималните – между 1° и 6°.
По Черноморието облачността ще е променлива, без валежи. Ще духа до умерен, в северните райони - временно силен вятър от север-северозапад. Максималните температури ще са между 3° и 5°. Температурата на морската вода е 7-8°. Вълнението на морето ще е около 2 бала.
В петък вероятността за валежи е малка, а облачността ще се разкъсва и намалява. С ориентирането на вятъра от североизток отново ще проникне по-студен въздух. По-късно вятърът ще отслабне. През почивните дни ще е предимно слънчево, сутрин - твърде студено. В понеделник от запад-югозапад ще се пренася по-топъл въздух. Бързо ще се заоблачи, а към вечерта в югозападните райони ще превали слаб сняг.


description: Промените влизат в сила от януари

title: Държавата ще плаща транспорта и квартирата на учители, които пътуват, за да преподават

maintext:
Нов проект за наредба предвижда държавата да поеме разходите за транспорт и квартира на учителите, които пътуват до малки населени места, за да преподават.
Всяка сутрин Пепа Динева пътува до село Болярско до село Веселиново, където преподава. Това са 30 км на ден, които на месец й струват около 100 лв. И сега транспортните разходи на Пепа, която е старши учител, се възстановяват напълно.
Не навсякъде в страната обаче това е така – на места плащането е частично. С промените в наредбата ще се поемат разходите 100% на всички, които пътуват до селище с до 5000 жители.
Възстановяването на разходите ще става въз основа на отчетени билети или карти за обществен транспорт, а ако се използва личен автомобил – с документ за заредено гориво. Когато има удобен обществен транспорт, но учителят пътува с колата си, се възстановява толкова, колкото струва най-евтиният вид транспорт.
Предвижда се също поемане на разходите за квартира, като размерът на възстановената сума не може да надвишава с повече от 30% разходите, които биха се направили ако се пътува.
Парите ще бъдат възстановявани на учителите до месец след като се отчетат за тях.
Промените влизат в сила в януари, когато се повишават и учителските заплати.


description: Бурните ветрове и проливните дъждове събориха дървета, разрушиха къщи и унищожиха земеделски култури

title: Петима души загинаха и над 380 000 бяха евакуирани заради тайфун във Филипините

maintext:
Петима души загинаха и над 380 000 бяха евакуирани заради тайфуна Нок-Тен, който удари Филипините навръх Коледа, съобщи ДПА.
Бурните ветрове и проливните дъждове, които не стихват и днес, събориха дървета, разрушиха къщи и унищожиха земеделски култури в азиатската държава.
Филипинската полиция съобщи, че трима души са загинали в провинция Албай, включително 57-годишна жена, ударена вчера вечерта при срутване на бетонна стена от къщата й, и възрастна двойка, удавила се в река тази сутрин.
Мъж е бил убит от падащо палмово дърво, съобщи губернаторът на провинция Кесон, където е станал инцидентът. Петата жертва е мъж, загинал при токов удар от скъсан кабел на уличното осветление в същата провинция. Още двама души са приети в болница след същия инцидент.
Към днешния ден са настанени в евакуационни центрове 383 097 души, съобщи Националният съвет за намаляване на риска и управление на бедствия.


description: Ще помагат на военните и полицаите от западната ни съседка

title: Трети унгарски контингент вече пази сръбско-българската граница

maintext:
Нов контингент от 20 унгарски полицаи пристигна в Сърбия и веднага бе изпратен на сръбско-българската граница, предаде БГНЕС.
Унгарските полицаи ще помагат на смесените военно полицейски патрули за охраната на сръбско-българската граница срещу нелегалната миграция. Това е третият унгарски контингент, който изпълнява тази мисия. Полицейските патрули използват и специално оборудване, включително и термокамери.
"За гарантиране на сигурността на Сърбия и на нейните граждани е необходимо да се създаде система за по-добър контрол на хората, които влизат в страната", каза вътрешният министър Небойша Стефанович.
Трима български каналджии арестувани в Сърбия
283 нелегални имигранти са били арестувани в страната за седмица
След създаването на смесените патрули в края на юли от Сърбия в България са върнати около 15 000 чужденци, които са се опитали да преминат нелегално от българска на сръбска територия. В Сърбия има около 6000 мигранти.


title: От 1 февруари банките ще са с по-ниски такси за основни операции

maintext:
До месец банките са длъжни да предложат по-ниски тарифи за основни операции. Новите правила от 1 февруари не означават, че банките ще смъкнат всички такси под средното ниво в момента.
На практика всяка банка ще трябва да предложи продукт с по-достъпни тарифи за основни операции - като разкриване и закриване на сметка, теглене на пари в брой от гише или банкомат и други. Потребителите, които искат да ползват пакет с по-ниски такси, трябва да си открият нова сметка. Всеки може да притежава най-много една подобна.
Таксите за удостоверения, като това за погасен кредит, обаче няма да се променят. Оказва се, че за такъв документ банките събират между 10 и 100 лева в зависимост от това дали срокът е 14 работни дни или експресна поръчка.
Петър Чергаров недоумява защо при ниските лихви по депозитите в момента всяко теглене от влога му, който не е срочен, се таксува по 1 лв. Не разбира и защо, когато сключваш договор с банката, подписваш няколко копия, че си длъжник, а когато погасиш кредита, трябва да си платиш, ако искаш документ за това.
„Имал съм случаи за 3 лева, примерно за препис от документ - 5 лева такса, това е абсурд. Не е честно, в крайна сметка се оказва, че от тези такси се печели доста добре”, смята Петър.
От банковата асоциация обясниха в писмо, че при получаване на удостоверението за погасен кредит потребителят вижда "лист с данни, но зад изготвянето му стои човешки труд и множество други разходи за банката", като техническо оборудване и други.
„Някой трябва да отдели време, да седне да подготви такъв документ, да го занесе на лице, което да го подпише. Този труд и усилие в някои банки е оценен на 10 лв., в други - на 50, а в някои случаи и до 100 лв.”, обясни кредитният консултант Тихомир Тошев.
Подобен документ според експертите най-често се иска при теглене на нов заем от друга банка, за да е гарантирано, че клиентът няма стари кредити.
„Такъв документ не би трябвало да ни трябва, тъй като при всяко погасяване на кредит промяната се отразява в централния кредитен регистър в рамките на 15 дни и там се вижда, че задължението е погасено”, отбеляза Тошев.
Въпреки това потребителите смятат, че удостоверението е застрахова срещу бъдещи недоразумения и претенции от страна банката.
Разплащателните сметки с по-ниски тарифи ще трябва да предложат и по-ниска цена от средната в момента за превод в евро. Като цяло обаче те остават в пъти по-скъпи, отколкото в Германия например, където таксата е 1 евро. От банковата асоциация обясняват разликата с аргумента, че за България това е чужда валута.


title: Репортерите на „Тази сутрин“: Най-доброто от разследванията на Емил Митев

maintext:
През 2016 г. репортерът на Емил Митев успешно се превъплъти в различни роли, за да направи своите разследвания.
Една от тях беше тази на работник в обменно бюро на морето. Чрез скрита камера той разкри как чейндж бюрата работят на ръба на закона.
Друга история, която Емил Митев разказа беше тази на бай Асен от с. Церово. Мъжът беше глобен за това, че отсякъл дърво на собствената си нива.


description: Днес може да се стигне до присъда срещу бившия кмет на Стрелча

title: Свидетел по делото срещу Иван Евстатиев бил сплашван

maintext:
В Пловдивския районен съд отново започна делото срещу бившия кмет на Стрелча Иван Евстатиев, което преди месец беше отложено поради заболяване на съдията.
В съдебната зала се появи и пострадалото от Евстатиев момиче.
Делото се гледа при закрити врата.
Адвокатът на момичето Иван Грошев е категоричен, че събраните до момента доказателства за вината на бившия кмет на Стрелча, са безспорни и в хода на съдебното следствие са се потвърдили.
Пострадалата все още не може да се възстанови от травмата: „Тя има спомен за станалото. Все още не ходи на училище сама. Ходи с нейна приятелка. Тези неща ще минат с години. Но се надявам, че те ще минат, а няма да се задълбочат."
Братът на Иван Евстатиев: Брат ми се чувства виновен от морална гледна точка
В същото време бащата на изнасиленото момиче Георги Белухов е категоричен, че дъщеря му не лъже за изнасилването
Защитата на Евстатиев обаче е категорична, че половият акт е бил доброволен. Ключов свидетел по делото - бившият шофьор на Евстатиев, бил заплашван и затова не се явил да даде показания, в които можел да разкаже подробно за срещите между ученичката и бившия кмет:
„Но той трябваше да разкаже истината. Отказа категорично да дава свидетелски показания. И извън протокола пред мен и дознателя заяви, че няколко дни преди това са му срязани гумите. Което означава сплашване.", каза адв. Ташкена Колчева.
Срещу Евстатиев е повдигнато обвинение за изнасилване. Прокурор Атанас Илиев посочи, че бившият кмет може да влезе за до 10 години в затвора, ако бъде признат за виновен.
Има голяма вероятност до края на деня да има присъда.


description: Това съобщи турският външен министър

title: Близо 20 000 души са евакуирани от източната част на Алепо

maintext:
Близо 20 000 души са евакуирани от източната част на сирийския град Алепо досега и продължават усилията за извеждане от града на още хора, заяви днес турският външен минстър Мевлют Чавушоглу, цитиран от Ройтерс.
По-рано днес Чавушоглу съобщи, че от града са евакуирани 12 000 души.
УНИЦЕФ съобщи, че близо 50 деца, които бяха блокирани в приют за сираци, вече са транспортирани на безопасно място. Много от тях са ранени или страдат от обезводняване.
Сред спасените е и 7-годишната Бана Алабед. Момиченцето придоби световна известност със съобщенията си в "Туитър" за ситуацията в града по време на бомбардировките.
7-годишно момиче от Сирия показва какво е да живееш във война в туитър профила си
Тя често ме пита защо никой не ни помага, споделя майка ѝ
Десетки автобуси, превозващи хиляди хора от Алепо, достигнаха райони, контролирани от опозицията, западно от града, посочиха представител на ООН и Сирийският център за наблюдение правата на човека.
Решението за евакуация бе взето в рамките на преговори между Русия, която е основен поддръжник на сирийския президент Башар ал Асад, и Турция, която подкрепя някои бунтовнически групи. Последствията на войната: Половината от Алепо е разрушена Това дори е оптимистичната оценка, в някои квартали засегнати са 70% от сградите
Междувременно Съветът за сигурност на ООН в рядък израз на единодушие прие резолюция за изпращането на наблюдатели в Алепо. Те ще следят за безпроблемното провеждане на евакуацията.


description: Живеещите в един блок може да похарчат до 400 лв. за новото устройство

title: Спешният телефон в асансьорите

maintext:
След София и в Бургас скочиха срещу изискването за поставяне на спешни телефони в асансьорите. Хората смятат, че устройствата са безсмислени и целят единствено да облагодетелстват фирмите по поддръжката.
Един от по-старите блокове в най-големия бургаски комплекс „Меден рудник" е строен преди около 30 г. От тогава е и асансьора в него. Хората недоволстват, че трябва да бъде поставен спешен телефон и за него трябва да платят немалка сума от джоба си.
„Много хора не искат да има тези бутони, или паник бутони, или телефони, по простата причина, че струват много пари, а ефектът от тях ще бъде минимален или почти никакъв. Защото това нещо след 2-3 месеца или ще се начупи, или ще откаже, няма никой повече да го потърси, а ще се вземат тук едни суми, тук пише 350 лева"”, посочва бившият домоуправител на бл. 235 Костадин Анастасов.
„Чети етикета”: Безопасни ли са асансьорите в страната?
Според нова наредба във всеки асансьор в България трябва да бъде сложен специален бутон, който да свързва хората с техниците в случай на инцидент
Офертата на фирмата, която поддържа асансьора в сградата е за 350 лв. А с допълнителните разходи може да стигне и 400. Живеещите в блока не знаят как ще работи устройството. „Дали ще е паник бутон, дали ще е слушалка, дали ще е нещо, което ще бъде удобно. Примерно, ако асансьорът падне от горе до долу, и вие сте долу в безсъзнание как ще го натиснете този паник бутон или тази слушалка ще я вземете? Как ще стане това нещо? Вие падате от горе на долу, ще ви остане ли време да натискате паник бутони, слушалки да вдигате и т.н” коментира Анастасов.
Живеещите в блока нямат информация как ще бъде поставено устройството и как ще работи, няма скица.
В момента техник викат по телефона, но събота и неделя такъв няма. „Има и друго нещо. Ще го има този телефон, обаче дали като натиснеш слушалка, или бутон, или каквото е, някой ще се обади отсреща? Европата го иска, иначе ще ти спрат асансьора”, коментира Слави Запрянов.
От ДАМТН обясниха, че въпреки че гратисният период за въвеждането на тези спешни устройства изтича на 1 януари догодина, асансьорите без такива устройства няма да бъдат автоматично спирани, а евентуално ще бъдат спирани при годишния технически преглед.
Асансьорите без телефон в кабината няма да се спират от Нова година
Двугодишният гратисен период за оборудване на кабините изтича в края на годината, но ще бъде дадена отсрочка
Жителите обаче настояват това изискване да отпадне и за това са изпратили жалба и до омбудсмана на Републиката.


description: Сърп, чук, петолъчката - сакрални, а не престъпни символи

title: В какво вярва убеденият 23-годишен комунист?

maintext:
На фона на надигащата се тема за криминализиране на комунистическите символи двама убедени комунсити заявяват, че това е режимът, който би спасил света.
Спас Спасов и Стефан Петров отвръщат на удара на Методи Андреев. За тях сърпът, чукът, петолъчката и останалите символи на идеологията, която изповядват са сакрални, а не престъпни. Вярват, че комунизмът ще спаси света, затова двамата другари искат да отговорят на господин Андреев.
Според тях това е била идеология на репресии, има много мъка и черни петна, но не повече от фашизма. Те потвърждават, че това е буржоазната пропаганда, която се опитва да приравни фашизма и комунизма, обявявайки и двете за тоталитарни режими. И по време и на двете идеологии хора се лежали в лагери, хора са били репресирани и смазвани.
Спас Спасов коментира, че и по време на буржоазната революция е имало не по-малко репресии. Така наречения червен терор започва, след като има бял терор като защитна реакция.
Стефан е на 23 г. и се учудва от информацията за семейства, репресирани от режима и казва, че не знае откъде се е появила тази информация. Не може да пренасяме автоматично днешните ценностни системи, върху едно време, което е било доста по-сурово, казва той.
„Отидете пред НДК, знаете стената дето е с тъй наречените репресирани от комунизма. Избройте ги, че далеч не са 300 хил, а около 6 хил. Там ще намерите имената на палачите на ястребинчетата, примерно. Или убийците на братя Кукарешкови. На човек с такава психика каквото и да му кажеш е излишно. Лошото е обаче, че управляващите го взимат на сериозно и се водят по неговия акъл”, казва той.
Животът на убедения комунст оказва се не е лесен. „Светът е отвратителен този груб материализъм, не този, в който ние обясняваме живота Наричат ни терористи, убийци, не знам какво. Докато ние сме представители на най-хуманната идеология. За единение на хората, без мизерстващи”, категоричен е 60-годишният Спасов.
Петолъчката за един комунист е посред тях символ на международната работническа солидарност. „Това е Гьобелсова борба, която се води срещу нас. Не е с факти с някакви логически аргументи, с пропагандни работи, които нямат общо с реалността. Това е толкова абсурдно, че не трябва да му се обръща внимание, ако не беше сериозна темата”, казва той.
Стефан е от движение „23 септември”. Комунистите се събират предимно в апартамента на Спас Спасов.
Въпреки убежденията се случва да гледат американски филми,а светът според тях трябва да е по-справедлив, без бедност и войни.


description: 200 афганистанци се готвят да напуснат България

title: Борисов: Искаме ЕС да преговаря с Турция, Австрия ни вкарва в "комбинация"

maintext:
България подкрепя продължаване на преговорния процес между Турция и Европейския съюз. Това става ясно от стенограма от днешното правителствено заседание, разпространена от пресслужбата на МС.
Преди дни австрийският външен министър Себастиан Курц заяви в интервю за „Шпигел”, че неговата страна, Холандия и България настояват за спиране на преговорите с Анкара заради масовите арести на учени, магистрати, опозиционни политици и журналисти след опита за преврат.
И България била за спиране на европреговорите с Турция
Австрийският външен министър беше категоричен, че страната му няма да отстъпи пред Анкара
„Австрийският външен министър ни вкара в една комбинация, зад която, разбира се, ние не стоим. Колкото и да повтарям нашите претенции към Турция в редица сфери, стратегическото ни отношение към нашите съседи е да се спазват споразуменията, да се развиват, да се надграждат и да се отчита това, което те правят за справянето с бежанската вълна”, заявява Борисов.
Той е категоричен, че „споразумението между Европейския съюз и Турция за реадмисия и преговорният процес за присъединяване са надежден и устойчив инструмент и механизъм” за предотвратяване на хуманитарни кризи и за развитие на отношенията между страните.
Пред министрите премиерът посочва и че 140 афганистански граждани вече доброволно са напуснали България, а документите на други 200 се обработват от посолството на страната в София.


description: Наследници на земите ще протестират

title: Военното министерство подготвя продажбата на имоти в Черноморец

maintext:
Жители на Черноморец излизат на протестно шествие в събота. Стотици наследници на земи може да останат без земите си. По думите им военното министерство подготвя продажбата на терени на брега на морето в местността „Червенка".
Tеренът е върху полуостров в землището на гр. Черноморец, а наследниците са над 400. Ползван е за складове на военните, а местните дори не са обезщетени.
„Ако те покажат дори един документ, с който на мен или на моите съграждани, са платили 2 лв за един квадратен метър или за един декар, няма да имаме претенции, но няма такова нещо", категоричен е наследника на земи в местността Милко Димов.
Като повечето военни имоти и този е с отпаднала необходимост. Подобни разпадащи се огради обикалят военния имот от 215 дка.
Местните водят съдебни дела, пращат писма до всички институции. „Само дето на арменския поп и на Господ не сме пратили още наши послания, но след като това не свърши работа, вече ще минем към неподчинение към тази наша държава, която ни кара да й ставаме врагове", посочва Милан Миланов, кой е председател на Инициативен комитет.
На о-в „Свети Иван” цените на земите са по-малко от 200 лв. за квадратен метър.
Преди месец с решение на Министерски съвет е променен статутът на земята от публична в частна държавна собственост, а това вече дава право да бъде разпродавана.
„Запознати сме с нещата, които са направени от Министерство на отбраната, затова и хората се надигнаха", заяви служителят в кметството на Черноморец Гергана Тончева.


description: То е наречено I love Bulgaria и може да се изтегли безплатно на смарт устройство

maintext:
Мобилно приложение помага на туристите у нас. То е наречено "I love Bulgaria" и може да се изтегли безплатно на смарт устройство.
За момента приложението работи на 12 езика и предоставя информация за най-големите туристически обекти в страната. Данните ще бъдат постоянно допълвани.
Освен за културни институции и забележителности, в него ще бъде включена информация за хотели, заведения и магазини.
Чрез приложението туристите ще могат да събират точки и да участват в различни промоции.
„Децата най-после, вместо да ходят да ловят покемони, имат шанса да имат интереса да ходят по културно-исторически обекти, защото елементът, който го има при покемоните с геолокацията, с получаването на промоцията, офертата, със сканирането на кюър кода, донякъде съществува и при нас, и той е доста по-полезен от другите типове игри”, обясни Веселин Василев - представител на фирмата разработила приложението.


description: По чудо инцидентът се разминава без тежко пострадали

title: Странично огледало на автобус се откъсна и се разби в един от прозорците

maintext:
Инцидент с автобус по линията Варна-София по чудо се размина без тежко пострадали. По време на движение страничното огледало на машината се откъсва и се разбива в един от прозорците.
Инцидентът е станал днес следобед край Девня, половин час след като автобусът тръгва от Варна за София.
В автобуса са пътували общо 13 пътници, като двама от тях са с порезни рани от разбития прозорец.
Шофьорът отказа коментар, като обясни, че явно на страничното огледало му е „дошло времето”.


description: Застудяването продължава

title: Снежни виелици в Северна България

maintext:
До 15 см достига снежната покривка в Северна България. Следобед снегът постепенно ще спира.
Жълтият код, за силен североизточен вятър обаче остава в сила до края на деня. Предупрежденията са за пориви до 60 – 80 км/ч.
След обяд времето ще е вече без валежи, а по-късно и облачността ще започне да се разкъсва и намалява. Ще духа умерен до силен североизточен вятър и с него ще продължи да нахлува студен въздух. Към 14 ч. температурите ще са предимно между минус 2° и 3°, по-високи – по Черноморието и в Югозападна България, но с нахлуването на студения въздух ще продължат да се понижават.
След обяд над планините ще има значителна облачност, но вече почти без валеж. Ще бъде ветровито, със силен, по високите и открити части и бурен вятър от север-североизток и температурите ще се понижават.
Максималната на височина 1200 метра ще е около минус 6°, на 2000 метра – около минус 11°.
През нощта облачността ще намалее над цялата страна до ясно време. Вятърът в Източна България почти ще стихне. Сутринта ще е студено с минимални температури, в повечето райони, между минус 2° и минус 7°, в София – около минус 7°.
Захлаждането дойде с 10-15 см сняг на Север (СНИМКИ И ВИДЕО)
Карайте внимателно!
Утре ще бъде предимно слънчево. Сутринта ще е почти тихо и главно около Дунав ще има краткотрайни мъгли. През деня ще се появи слаб запад-югозападен вятър и дневните температури ще се повишат, максималните ще са между 2° и 7°, в София – около 3°.
Вечерта от северозапад ще започне бързо увеличение на облачността, което през нощта срещу четвъртък ще обхване цялата страна, но ще остане почти без валеж. Вятърът ще се ориентира от запад-северозапад и слабо ще се усили.
В четвъртък ще има значителна облачност, на места, главно в планините и планинските райони на Западна България, ще превали слаб сняг. Вятърът ще се задържи до умерен от северозапад-север. Температурите слабо ще се повишат.
В петък облачността ще се разкъсва и намалява, вероятността за валежи е малка. Вятърът ще се ориентира от североизток и с него отново ще проникне по-студен въздух. По-късно вятърът ще отслабне.
През почивните дни ще е предимно слънчево, сутрин – доста студено.
В събота вятърът ще се ориентира от северозапад и ще бъде до умерен, а в неделя ще отслабне, в Западна България и ще стихне. Слабо ще се затопли.


description: Зрители на Би Ти Ви питат за това ли отиват парите за Хитрино

title: Защо БЧК се движи с луксозни и скъпи линейки?

maintext:
Наши зрители изпратиха снимка на луксозна линейка на Българския червен кръст с въпроса нормално ли е председателят на организацията да кара такава кола. В тази връзка зрителите питат: "Какво става с парите за Хитрино"?
Снимката на луксозната лимузина всъщност е стара. Листата на дърветата още са зелени. Преди 2 години по време на голямата градушка в София стъклата й са счупени и фирмата, която я е предоставила, си я прибира.
Днес Червеният кръст разполага с друга луксозна линейка. Нито една от тези коли не е собственост на доброволческата организация, а на частна фирма, която дава линейките за ползване.
„Те имат 30-40 линейки и 100 мотора и всичко е оборудвано, тази фирма е готова да предостави на държавата тези линейки и те са ни предоставили тази за първа помощ. Тя ни дава възможност за първа помощ и като отиваме в бедствени райони возим парамедици има всичко необходимо”, посочи директорът на БЧК Христо Григоров.
Подобни линейки се ползват от различни болници, включително и за превозване на кръвна плазма. Пари за возилата не са давани. „Нито една стотинка не е дадена и ние като се движим с тия коли сме по оперативни”, добавя Григоров.
С една от тези линейки шофьорът Жоро е бил на най-критичните места в България. „Най-напред сме били в Бисер, преди три години в Аспарухово, в Монтана - в Мизия”, коментира той. Има и актове за превишена скорост – 100 лв.
От Червения кръст съобщиха, че до момента националната кампания с подкрепата на Би Ти Ви За Хитрино е набрала почти 2 млн. лв. 1 млн. са от смс-и , а другата половина от корпоративни дарения и от чужбина.
На 28 декември общественият съвет ще реши как ще бъдат разпределени парите.


description: Руски експерт изключва версията за атентат

title: Не са открити оцелели от катастрофата с Ту-154

maintext:
Не са намерени оцелели от катастрофата с Ту-154 от тази сутрин край Сочи, обяви руското министерство на отбраната.
Самолет на руското военно министерство се разби в Черно море
На борда му са пътували 91 души - музикален ансамбъл и журналисти
Руски военен самолет се разби тази сутрин в Черно море, всички 92-ма души на борда са загинали
Семейството на всеки загинал военнослужещ при самолетната катастрофа ще получи застрахователна компенсация от над 5,8 млн. рубли (близо 92 000 евро). Това съобщиха от компанията, в която са застраховани служителите на министерството на отбраната.
Застрахователят е заявил, че ще направи плащанията в най-кратки срокове.
Всички от състава на Александровския военен хор, с изключение на трима солисти, са били на борда на разбилия се самолет Ту-154, заяви водещият солист на ансамбъла Вадим Ананиев. Той не е пътувал с ансамбъла, защото снощи му се е родило дете.
26 декември ще е ден на траур в Русия в памет на загиналите при самолетната катастрофа
Военен самолет се разби тази сутрин в Черно море, всички 92-ма души на борда са загинали
Причината за катастрофата на самолет Ту-154 на Министерство на отбраната на Русия може да е била или техническа повреда, или грешка в пилотирането.
Версията за атентат се изключва, смята председателят на комисията по отбрана и сигурност в Съвета на федерацията Виктор Озеров, предаде РИА Новости.
По думите му има две версии – техническа неизправност и грешка в пилотирането.
„Самолетът е трябвало да извърши след излитането си завой над морето, може да не е бил на нужната траектория“, коментира Озеров.


description: Южната ни съседка даде 14 жертви, джихадистите - 10 пъти повече

title: Ожесточени сражения между Турция и ИДИЛ в Сирия

maintext:
Четиринадесет турски войници са били убити и 33 - ранени, в сблъсъци с бойци на джихадистката групировка "Ислямска държава" близо до северния сирийски град Ал Баб днес, предаде "Ройтерс", като се позова на изявление на турската армия.
Агенцията отбелязва, че денят е бил един от най-смъртоносните за турските въоръжени сили от началото на тяхната операция "Ефратски щит" в Северна Сирия преди близо четири месеца. Това говори и за ожесточаване на битката за Ал Баб.
Турската армия посочи, че борбата за контрол върху сирийския град на 40 километра североизточно от Алепо и на 30 километра южно от границата с Турция продължава. Днес са били убити и 138 бойци на "Ислямска държава".
Сирийският център за наблюдение на правата на човека съобщи, че 7 жители на Ал Баб са загинали при турски въздушни удари.
15 подкрепяни от Турция бунтовници са били убити в сраженията днес, допълни базираната във Великобритания неправителствена мониторингова организация, която разполага с широка мрежа от информатори в Сирия.
Операция "Ефратски щит" е насочена срещу "Ислямска държава", но и срещу кюрдските милиции "Сили за защита на народа", които Турция смята за враждебна сила.


description: Това сочат данните от флашпамет на единия локомотив, съобщи източник на bTV

title: Влакът, причинил трагедията в Хитрино, се е движил с превишена скорост

maintext:
Товарният влак, предизвикал трагичния инцидент в село Хитрино, се е движил с по-висока от разрешената скорост. Това съобщиха източници на bTV. Информацията е на база данните от флашпамет на единия локомотив.
Засега не се съобщава с колко километра в час композицията е влязла в почерненото село. Ограничението за товарните влакове при навлизане в населени места е 40 км.
Данните от черните кутии на двата локомотива, които бяха иззети от прокуратурата, все още не са оповестени.
Към момента обаче не може да се каже дали това е причината за тежкия инцидент, твърдят експертите.
Машинистът на втория локомотив: В шок съм, не знам какво се случи
По думите му влакът не се е движел с висока скорост. Той допусна, че може да е имало препятствие на пътя, но посочи, че няма как да бъде сигурен, тъй като не е имал видимост
На въпрос дали са се движили с висока скорост Владимир Петров, машинистът на втория локомотив от композицията, отговори пред bTV: „Няма такова нещо, движехме се нормално“.


description: Софийската Топлофикация поиска поскъпване с 3 на сто

maintext:
Парното и топлата вода няма да поскъпнат през отоплителния сезон, въпреки повишенито на цената на природния газ. Такава заявка даде председателят на комисията за енергийно и водно регулиране Иван Иванов.
Софийската "Топлофикация" поиска парно и топла вода да поскъпнат с 3 на сто, заради очертаващото се увеличение на цената на синьото гориво, което е основната суровина за топлоцентралата.
Въпреки исканото от "Булгаргаз" увеличение от близо 14 на сто, разчетите на регулатора предвиждат природния газ да поскъпне с по-малко от 5% от 1 януари. Така няма да се наложи и промяна в цената на парно и топла вода през зимата.


title: Сняг покри пустинята Сахара (СНИМКИ)

maintext:
В пустинята Сахара заваля сняг за пръв път от 37 години.
Рядкото явление беше запечатано от фотограф аматьор.
Villagers stunned as snow falls in the Sahara for the first time in 37 years https://t.co/zufhttOCDH pic.twitter.com/pd93NBgX3l — Daily Mail Online (@MailOnline) 21 December 2016
Снимките са заснети в понеделник край малкия алжирския град Аин Сефра, в подножието на Атласките планини, в северната част на пустинята.
На тях се виждат побелели дюни.
Snow falls in the Sahara desert for the first time in nearly 40 years https://t.co/NG8Aqo18xX — The Independent (@Independent) 21 December 2016
Снегът се е задържал около ден.
Твърди се, че в Аин Сефра за последно е валял сняг през 1979 г. и тогава половинчасова снежна буря е спряла движението.
На Хаваите заваля сняг
Според метеоролозите явлението всъщност не е необичайно
Градчето е основано през 1881 г. от френски гарнизон. Известно е като „Входът към пустинята“.
#Algeria's #Béchar "Let it snow , let it snow , let it snow"
Pour que tombes la neige au Sahara. pic.twitter.com/FUCqG2wEyY — Farah Souames (@souamesfarah) 20 December 2016


description: Хората били недоволни от слабата украса на центъра

title: Арестуваха петима души, опитали да сложат елха в центъра на Гърмен (ВИДЕО)

maintext:
Петима жители на село Гърмен, познати ни покрай протестите заради незаконното ромско гето, са задържани в полицията. Причината - опитали се да поставят на площада коледно дръвче, а от общината не им разрешили. Мъжете са задържани с полицейска мярка за задържане до 24 часа.
Недоволни от слабо украсения център на селото, жители на Гърмен поискали от горското разрешение да отсекат елха, след което потърсили разрешение от общината да я монтират на площада. От там получили отказ и решили сами да се погрижат за коледния облик на центъра.
Елхата била поставена, но дошли полицаи и арестували част от групата. Сред тях са лидерите на протеста Иван Кременлиев и Делян Тошев. Причината за задържането е, че петимата възпрепятствали полицията да си свърши работата, тоест да не допусне поставянето на елхата без разрешение. Задържаните пишат обяснения в полицията.


description: Наградата на Сантос е и признание за колумбийския народ, както и за всички, допринесли за мирния процес

title: Връчиха Нобеловата награда за мир на колумбийския президент

maintext:
Нобеловата награда за мир беше връчена днес на президента на Колумбия Хуан Мануел Сантос по време на церемония в норвежката столица Осло. На събитието, което по традиция се състои в сградата на кметството, присъстваха също така и норвежкото кралско семейство, както и политическото ръководство на страната.
“Има само един лауреат на наградата – президентът Сантос, но с нея бихме искали да отдадем почит на целия колумбийски народ. Народ, който въпреки многобройните трудности и множеството несправедливости, не загуби надеждата за мир“, каза в реч заместник-председателят на Нобеловия комитет Берит Райс-Андерсон. В своята реч тя посочи и приноса на Въоръжените революционни сили на Колумбия (ФАРК) за процеса на прекратяване на конфликта.
Наградата за мир, за разлика от останалите отличия, се връчва в норвежката столица Осло, а не в Стокхолм.
Норвежкият нобелов комитет обяви Сантос за носител на престижното отличие на 7 октомври.
Тогава от комитета заявиха, че наградата на Сантос е и признание за колумбийския народ, както и за всички други актьори, допринесли за мирния процес.
Гражданската война в Колумбия е един от най-дълго продължилите граждански конфликти на нашето време и е единственият продължаващ въоръжен конфликт в Америка.
В края на септември Сантос и лидерът на бунтовниците от ФАРК Родриго Лондоньо подписаха споразумение от 297 страници на тържествена церемония в град Картахена. Водачът на ФАРК поиска за пръв път прошка от жертвите на конфликта, който от половин век разкъсва страната и чиято жертва станаха стотици хиляди – убити или изчезнали.
Няколко дни по-късно се състоя референдумът върху примирието, на който избирателите, макар и с много малко мнозинство, отхвърлиха споразумението.
Като президент 65-годишният Сантос промени значително позицията си спрямо ФАРК. Като министър на отбраната в периода 2006-2009 г. той поведе мащабна офанзива срещу групата, но промени политиката си след поемането на поста на държавен глава през 2010 г. По информация на БГНЕС


description: За 14 години инициативата е събрала над 28 млн. лв. дарения

title: „Българската Коледа” отново показва съпричастността и добротата

maintext:
И тази година „Българската Коледа” показа съпричастността и добротата на българина. Темата на четиринадесетото издание на „Българската Коледа“ е „В подкрепа на децата с тежки хронични заболявания“.
От сцената на Народния театър, където по традиция се провежда заключителният концерт в рамките на инициатива, изявени български музиканти, танцьори, спортисти, актьори и журналисти ще подкрепят благородната кауза, посветена на децата в беда.
Президентът Росен Плевнелиев, под чийто патронаж се провежда кампанията, също присъства на традиционния благотворителен спектакъл „Българската Коледа“. Освен него концертът уважиха патриарх Неофит, както и зам.-председателят на НС Димитър Главчев.
Благотворителният концерт бе открит от „Фондацията”. В концерта участват още известни български изпълнители.
За 14 години „Българската Коледа” е събрала над 28 млн. лв. дарения, с които е помогнато на 3409 деца. Дарена е съвременна високотехнологична апаратура на 229 детски клиники в цяла България, съобщи БГНЕС.
Всеки желаещ може да дари чрез SMS на номер 1117.


description: Бюрото подкрепя становището, изразено от ЦРУ

title: И ФБР вярва, че Русия се е намесила в президентските избори в САЩ

maintext:
Федералното бюро за разследване (ФБР) в САЩ подкрепя становището на Централното разузнавателно управление (ЦРУ), че Русия се е намесила, за да помогне на Доналд Тръмп да спечели президентските избори в Съединените щати, предаде Ройтерс, като се позова на вестник „Вашингтон пост“.
ЦРУ: Русия е имала за цел да помогне на Доналд Тръмп да спечели изборите в САЩ
Президентът Барак Обама е разпоредил задълбочено разследване по случая
Американският ежедневник цитира паметна бележка от директора на ЦРУ Джон Бренан до служители на Агенцията.
Новината бе потвърдена от високопоставени представители на правителството на САЩ пред Ройтерс и АП.
В документа Бренан пише, че е обсъдил въпроса с директорите на ФБР и на Националното разузнаване – Джеймс Коми и Джеймс Клапър. „Между нас има силен консенсус за мащаба, характера и целта на руската намеса в нашите президентски избори“, се подчертава в текста.
Конгресът на САЩ ще разследва евентуалната намесия на Русия в изборите им
ЦРУ преди няколко дни оповести извода си с висока степен на надеждност, че Русия се е опитвала да повлияе върху изборния резултат в полза на републиканеца Доналд Тръмп
Снощи президентът на САЩ Барак Обама обеща, че страната му ще предприеме ответни мерки срещу Русия, но не уточни какви ще бъдат те.


description: Взривът е станал на едно от най-известните места в столицата на Чехия - Карловия площад

title: Взрив в центъра на Прага рани момиче

maintext: 16-годишно момиче е ранено при експлозия в центъра на Прага. Според информацията на говорителката на полицията Андрея Зоулова, цитирана от ТАСС, взривът е станал на едно от най-известните места в столицата на Чехия - Карловия площад. Част от него е отцепен от силите на реда, които разследват произшествието, предаде БГНЕС.


title: Директорът на пожарната: Започва най-рисковата част на операцията в Хитрино

maintext:
Във вторник започва най-тежката и рискова част от операцията по обезопасяването на цистерните в Хитрино, заяви директорът на пожарната гл. комисар Николай Николов. Именно затова ще има по-строги ограничителни мерки там.
На място продължават да работят пет екипа пожарникари и спасители, които имат за задача да източат пропилена от цистерните, така че газът да бъде откаран в Бургас.
Хитрино: Причините за трагедията остават неясни (ОБЗОР)
Евакуацията на жителите продължава да е в сила, продължава и рисковата операция по източване на преобърналите се цистерни
Във вторник ще бъдат изградени и подготвителни площадки, нужни за включването на крановете, които да вдигнат дерайлиралите цистерни.
„Рисково е, защото при 100% планиране винаги има нещо, което не можеш да предвидиш. При премахване на контактната мрежа, например, се разклатиха стълбовете и бяхме пред риск един от тях, заедно с носещата ферма, да падне върху пълна цистерна и да доведе до непредвидими последици”, обясни гл. комисар Николов.
По думите му няма опасност от обгазяване на Хитрино, но може да се образува облак, който лесно да се възпламени – това е и най-големия риск сега.
Влакът, причинил трагедията в Хитрино, се е движил с превишена скорост
Това сочат данните от флашпамет на единия локомотив, съобщи източник на bTV
Днес има вече седем напълно източени цистерни, две са наполовина, има и още три, по които се работи, обобщи свършеното вътрешният министър Румяна Бъчварова.
Работи се денонощно, подчерта тя.
Успяхме да осигурим хората с животни да влязат в селото, така че да ги нахранят; както и някои хора, които се нуждаят от лични вещи, но утре ограничителните мерки ще са по-строги.
На място остават и пет екипа на спешната помощ, обяви здравният министър Петър Москов.
Той повтори, че всички аптеки и лични лекари са уведомени и предоставят на жителите на Хитрино лекарствата от които имат нужда, дори и те да нямат медицински документи, нужни за плащането им от НЗОК.
Към момента в двете болници във Варна има общо 13 пострадали от Хитрино. От тях трима са в стабилизирано, но тежко състояние, а другите постепенно се подобряват.
Вижте още във видеото:


description: Граничен катер е бил в близост до мястото на трагедията, но не е получил разрешение да се притече на помощ

title: Руските власти намериха 1500 отломки от паднали Ту-154

maintext:
Над 1500 отломки от самолета Ту-154 на руското министерство на отбраната са открити на мястото на катастрофата в Черно море, предаде ТАСС, като се позова на свой източник.
Намерени са общо "1547 фрагмента и отломки от самолета, около една трета - 567, са извадени на повърхността", уточни събеседникът на агенцията.
Според оперативния щаб спасителите са открили до момента 15 тела и 223 части от тела на загинали - 92-мата души на борда на машината, катастрофирала на 25 декември край Сочи. 13 от телата са вече в Москва.
Двете черни кутии, разположени в опашната част на самолета - т. нар. параметрични самописци, още не са извадени от водата, уточни източникът. По-рано бе открит и доставен в Москва самописецът, регистриращ разговорите в кабината.
След анализи на черната кутия: Пилотска грешка е водещата версия за разбилия се Ту-154
Това съобщи Интерфакс, като се позова на източник, официално потвърждение няма
Източник, близък до разследването, съобщи по-рано за ТАСС, че проучването на записите може да трае до няколко седмици в зависимост от състоянието на лентата.
Следственият комитет на Русия образува наказателно производство във връзка с катастрофата, съобщи по-рано говорителката на федералното следствие Светлана Петренко.
Защо граничарите не са помогнали?
Дали обаче ще бъде разказана цялата истина за гибелта на самолета, изпълнявал хуманитарен полет до въздушната база Хмеймим в Сирия, пита се "Независимая газета".
Вестникът припомня поместени в печата описания на катастрофата от очевидец - руски граничар, наблюдавал инцидента от катер в морето. Катерът най-вероятно е дежурел край президентската резиденция в Сочи и само затова не е могъл без команда отгоре да напусне извънредно важния си "боен пост" и да се насочи към мястото на катастрофата, пише изданието.
Според цитирани от него експерти обаче едва ли е имало оцелели след удара, които граничарите да спасят.
Все още няма официална реакция след изявленията на очевидеца, изтъква "Независимая газета". И поставя въпроса дали местните командири на граничарите към Федералната служба за сигурност са били известени за случая, защо не са реагирали, защо спасителите не са били известени веднага и се е наложило да претърсват акватория от 100 кв. км. Според първите съобщения самолетът бил паднал някъде в планините, напомня изданието.


description: Според служител на частен вагоноремонтен завод проблем има, според НКЖИ - не

title: Криви ли са релсите край Хитрино

maintext:
Жп линията, преминаваща през Хитрино, от години е в лошо състояние, твърдят хора от бранша. В социалната мрежа бяха разпространени клипове, на които се вижда влакова композиция, която буквално се тресе, докато се движи по релсите.
Видеото е заснето от мениджъра на завод за ремонт на частни жп превозвачи в близост до малка гара в околностите на Русе. Макар през есента да е направен частичен ремонт на линията, положението не се променило особено.
Две цистерни напуснаха Хитрино, евакуацията и гневът остават
Хората искат да стигнат до имотите си, властите не могат да се ангажират с конкретен срок
“Вагоните не са в постоянно добър контакт с железния път, както би трябвало да бъде, и това създава условия за тяхната нестабилност”, коментира Цветелин Колев.
Председателят на синдиката на железничарите към КНСБ Петър Бунев не бе изненадан от видяното: "Това е едно любителско видео, то не може да се отрече имаме тук проблем. При създаването на такъв проблем се намира решение да се отстранява. Това е текущо поддържане."
Петър Бунев няма информация жп трасето през Хитрино да е било деформирано: "За мен може да има някакви проблеми в самата цистерна, която е шеста има и такива предположения, тъй като минава един локомотив, втори, пет цистерни и в един момент пада шестата." Експерти: Взривът в Хитрино е трудно обясним Цистерните са направени да издържат до 100 тона удар и в други ситуации не се е стигало до инциденти, твърди бивш служител на НКЖИ
От Национална компания железопътна инфраструктура в писмо до медиите заявиха, че намесата на фирма, която е в пряка икономическа зависимост от частните превозвачи е груб опит за манипулация и внушаване на неверни твърдения. А мястото от клипа било ремонтирано и отговаряло на изискването на нормативната уредба.
От неправителствената организация „Гражданска инициатива за обществен и релсов транспорт” обявиха, че разследването на трагедията трябва да обхване много повече места.
„Да се тръгне по логистичната верига откъдето е дошъл самия вагон - как е бил напълнен той в рафинерията, по целия път всъщност да се проследи”, обясни Веселин Кирев.
От организацията смятат също, че не трябва да се изключва възможността цистерната, която е предизвикала взрива да е била претоварена.


description: Росен Плевнелиев заяви, че следи ситуацията

title: Президентът призовава гражданите да съдействат на екипите, работещи на гара Хитрино

maintext:
Президентът Росен Плевнелиев следи ситуацията в района край гара Хитрино, след като четирима души загинаха, а десетки други бяха ранени при дерайлирането и експлозията на цистерни от влакова композиция с опасен товар. Това съобщиха от пресцентъра на държавния глава.
Взривът в Хитрино: Седем загинали, 29 ранени (СНИМКИ и ВИДЕО)
Влаковата композиция, която дерайлира и избухна, се е състояла от общо 26 цистерни, три от които са превозвали пропан-бутан, 20 – с пропилен, а три са били празни
Президентът призовава отговорните институции да вземат всички мерки за ограничаване на последиците от тежкото бедствие.
Бойко Борисов: Болницата в Шумен се нуждае от кръв
Непрекъснато се приемат нови пострадали, каза още той
Плевнелиев апелира гражданите да оказват съдействие и да изпълняват инструкциите на спасителните и медицинските екипи в района на катастрофата.


description: Проверки ще има в София, Пловдив и Варна

title: „Безопасна Коледа” – започват проверките по магазините

maintext:
От днес започва кампанията „Безопасна Коледа”. Ще бъдат направени проверки в големите търговски обекти в София, Пловдив и Варна.
Проверявани ще бъдат играчки, светлинни гирлянди, пиротехнически изделия, както и намаленията в магазините.
Инспекторите ще следят за маркировка за съответствие, инструкция за употреба, несъответствия при играчките; обявените технически параметри и др.
Санкциите за търговците са от 250 до 1000 лв. за всяко открито нарушение.
Освен в моловете инспекторите проверяват и по-малките нискобюджетни магазини със стоки предимно от Китай.
Сред най-желаните подаръци за деца са интерактивните играчки - пеят, светят и танцуват.
СЕ-маркировката е един от важните знаци - гарантира, че стоката не съдържа нискокачествен или токсичен материал. Трябва да внимаваме и с батериите.
По данни на Комисията за защита на потребителите около 40% от детските стоки крият риск. Част от тях са детски играчки, електрически гирлянди и фойерверки. Те могат да бъдат открити в търговската мрежа преди голямото коледно пазаруване.
„Облеклата за деца не трябва да имат връзки, дребни елементи, които могат да бъдат отделени и погълнати от детето”, коментира Дияна Йончева от Комисията за защита на потребителите.
Всички стоки трябва да имат инструкция за безопасна употреба на български. При нарушения се глобява и продавачът, и вносителят, които трябва да са описани на опаковката.
Ако пък предпочитате да пазарувате в интернет, и онлайн или по телефона можете да се заинтересувате за безопасността на предлаганите артикули.


description: Приетите в Пирогов пациенти са в стабилно състояние

title: Рекорден брой инфаркти през празничните дни

maintext:
Рекорден брой пациенти с миокардни инфаркти са приети в "Пирогов" през празничните дни. Девет души са постъпили в болницата от 23 декември до тази сутрин с такава диагноза при обичайно 5-6, съобщи на брифинг д-р Иван Мартинов - началник на отделението по инвазивна кардиология в лечебното заведение.
Шестима от пациентите са мъже. Най-младият пациент е на 32 години, а най-възрастният – на 76 г.
Причини за това са излизане от топло на студено, преяждане с ядки и месо, прекомерно количество алкохол. Всички пациенти в момента са в добро състояние.
Шестима от пациентите са постъпили в болницата само на 24 декември.
Д-р Кирил Христов от хирургията на болницата съобщи, че за празничните дни през болницата са минали 1400 души, като приети за лечение са 200 от тях. Някои от приетите са с травми, а други са припаднали. Един човек е постъпил болницата след измръзване, друг е хоспитализиран, след като е дишал смес от почистващи препарати.
Стотици са минали и през травматологията.
От „Пирогов” заявиха, че няма пострадали след употреба на пиротехнически средства, но въпреки това лекарите апелираха да се внимава с ползването им. С наближаването на Нова година употребата на бомбички и пиратки се засилва, а от там – и инцидентите с тях.


title: Хора с увреждания остават без личните си асистенти след празниците

maintext:
Хора с увреждания ще останат без личните си асистенти след празниците. Причината за това е нов модел, по който Столичната община оценява нуждите им.
Хората с увреждания в София кандидатстват всяка година по програма на общината за личен асистент.Списъците с одобрените и с чакащите за асистент за 2017 г. вече са готови.
За 2017 г. са кандидатствали над 1140 деца и възрастни, като одобрените са почти 950. Над 170 остават в листата на чакащи. За тях ще има асистент само ако общината има спестени излишни пари.
Всеки кандидатствал получава точки по различни критерии. Миналата година, без значение дали човекът с увреждане работи на трудов или на граждански договор, получаваше до 40 точки. Сега обаче за работа на трудов договор се дават до 30 точки, а на граждански – до 10 точки.
Утре ще се проведе четвърти национален протест в подкрепа на хората с увреждания
Родителите на деца с увреждания искат Законът за личната помощ да влезе в сила
Именно тази промяна оставя Силвия Димитрова, която е напълно незряща, без личен асистент. За нея помощник е нужен всеки ден, за да ходи на работа, лекар, както и да изпълнява ежедневните си задължения. През последните няколко години тя се класира по програмата на Столичната община. За следващата година обаче тя остава без помощника си. Въпреки че нищо в живота ѝ не се е променило, общият брой точки, които комисията ѝ дава, пада от 100 на 42. Така името й попада в списъка с чакащите за 2017 г.
От общината обясниха, че са променили броят точки и правилата, по които ги дават за отделните критерии, а новостите важат за всички и са по-справедливи.
Резултатът на Силвия например е намален основно заради това, че работи на граждански, а не на трудов договор, както и заради това, че живее със съпруга си в един дом. Жената обаче е решила да обжалва класирането, което след празниците я оставя без асистент.
Незрязаща възрастна жена остана без личен асистент
Броят на нуждаещите се е голям, а парите не достигат, обясняват от община Добрич
Друга промяна е , че хората с увреждания, които учат и работят едновременно, вече получават точки само за едно от двете, а не и за двете дейности, както досега.
„Когато извършвахме промените в наредбата, ги обсъждахме и предложенията затова дойдоха от самите хора с увреждания и самите институции”, твърди Мина Владимирова от Столична община.
Бюджетът на програмата на общината е около 6 млн. лв. Ако бъдат реализирани спестявания, част от чакащите ще получат асистент.


description: Таен свидетел дава подробности за отношенията между проповедника и Ислямска държава

title: Ахмед Муса приел исляма сред турски екстремисти

maintext:
Скандални подробности от биографията на Ахмед Муса излязоха наяве днес след изслушването на последния таен свидетел по делото срещу ислямския проповедник от ромския пазарджишки квартал „Изток”. Подсъдимият приел исляма буквално от глад, като тогава попаднал под влиянието на екстремисти.
Предполага се, че източникът на информацията е агент на ДАНС, който дълго време е следил дейността на Ахмед Муса и неговите съмишленици. В хода на среща на четири очи със съдията, свидетел №006 разкрива малко известни факти за начина, по който Ахмед Муса приема исляма.
Оказва се, че до края на 90-те години Муса всъщност е бил християнин-евангелист. При опит да се реализира като гурбетчия в Германия, а после в Австрия, той и неговият приятел Бранимир Змийчаров попадат под влиянието на радикална ислямска организация, създадена в Турция.
Ахмед Муса призовавал поддръжниците си да заемат бойни позиции под знамената на „Ислямска държава”
Муса проповядвал на фона на черно знаме с арабски надписи, твърди тайният свидетел
Бъдещият радикален проповедник живеел мизерно. За да се спаси от тежкото съществуване в Австрия, той се приютил в джамия, приел исляма и започнал да работи за организацията „Съюз Каплан”. Тя е създадена в Турция и една от задачите, които си поставя, е да взриви самолет с експлозиви в мавзолея на Кемал Ататюрк.
Заради връзките си със „Съюз Каплан” през 2004 г. Ахмед Муса попада в полезрението на българките служби за сигурност. От тогава датира и първата му присъда за участие в забранена организация. Муса е осъден на една година условно с пет години изпитателен срок.
Според свидетел 006, Ахмед Муса направил няколко опита да сформира мащабна ислямистка организация в различни региони на страната, като за целта вербувал хора в Пловдив, Асеновград, Пазарджик и Смолянско.
ВКС отмени присъдите на 13-те имами
Според съда прокуратурата не е доказала повдигнатите обвинения
Тайният свидетел дава и интересни подробности около самоличността на бойците на „Ислямска държава”, които преминават през България със съдействието на Ахмед Муса. Първи преминал през Пазарджик френският гражданин от босненски произход Саид Хюсеинович. Преди това той посетил Сърбия заедно с Ахмед Муса.
Преди да попадне в България, Хюсеинович бил задържан веднъж на турско-сирийската граница. Според тайния свидетел, Хюсеинович пътувал с автомобил, съпровождан от два микробуса, в които се превозвали химически вещества, които служат за изготвянето на експлозиви.
Муса и негов сподвижник настанили Хюсеинович в незаконната джамия в ромския квартал „Изток” след първия му неуспешен опит да се добере до Сирия и да се бие в редиците на „Ислямска държава”. Хюсеинович изнасял проповеди в Пазарджик, в които открито приканвал към въоръжена борба с неверниците и приканвал към преселване в териториите на „Ислямска държава” в Сирия и Ирак.
Според свидетел 006, друг предполагаем боец на „Ислямска държава”, германската гражданка Лара Шенсечер, също отседнала при Ахмед Муса. Това се случва през юни 2014 г. Шенсечер обаче била задържана на граничен пункт „Капитан Андреево”.
Според българските тайни служби, е твърде вероятно в ромския квартал „Изток” Ахмед Муса и сподвижниците му да са създали логистична база на „Ислямска държава”.
Защитникът на Ахмед Муса, адвокат Елвира Панкова, коментира пред bTV, че показанията на последния таен свидетел са твърде общи и звучат по-скоро като служебна сводка на службите за сигурност, а не като преки наблюдения на свидетел, който е бил близо до Ахмед Муса и обкръжението му.
В съдебната зала Ахмед Муса отново отказа да се изправи при появата на съдията, с което вероятно демонстрира своето пренебрежение към правосъдната ни система.


description: ЕС направи ред отстъпки пред Хага

title: Холандия може да ратифицира евроспоразумението с Украйна

maintext:
Лидерите от ЕС са постигнали компромис с Холандия, който ще позволи на Хага да ратифицира споразумението за асоцииране с Украйна, съобщи премиерът на Малта Джоузеф Мускат, цитиран от световните агенции.
Лидерите са се съгласили към договора за асоцииране да бъде приложен текст, според който споразумението не е стъпка към започване на преговори с Киев за членство в съюза. АП отбелязва, че сделката ще позволи на ЕС да покаже обединен фронт пред все по-враждебната Русия и ще допринесе за засилване на търговията и сътрудничеството с източноевропейската страна, която трудно успява да се държи извън сферата на влияние на Москва.
Споразумението за асоцииране на Украйна към ЕС беше отхвърлено на референдум в Холандия в началото на тази година. Сега премиерът Марк Рюте ще може го внесе в парламента за одобрение, което ще обезсили резултата от референдума, посочва "Ройтерс".
Евроскептиците победиха в Холандия
Анализатори побързаха да определят изхода от вота като оценка за неефективната работа на институциите в Брюксел
Рюте коментира пред журналисти, че вече разполага с необходимите гаранции, за да прокара споразумението в парламента и да отбие възраженията, довели до резултата на референдума през пролетта. Холандия е единствената членка на ЕС, която не е ратифицирала споразумението.
Министър-председателят отбеляза, че ако не беше получил подкрепа от европейските лидери, това щеше да е "перфектен подарък за руския президент Владимир Путин".
Освен уверения, че споразумението с Украйна не е път към преговори за членство в ЕС, Рюте е издействал от лидерите на ЕС и други отстъпки като това, че споразумението не предполага колективна гаранция за сигурност, нито допълнителни пари за Украйна и изисква от Киев да положи повече усилия за борба с корупцията.


description: Седем души загинаха, а 29 са ранени след като цистерни с пропан бутан се взривиха на гарата в центъра на селото

title: Предстои изтегляне на цистерните от Хитрино

maintext:
Предстои и рискова операция по изтегляне на останалите цистерни от композицията.
Седем души загинаха, а 29 са ранени след като цистерни с пропан бутан се взривиха на гарата в центъра на Хитрино. Композицията от 26 цистерни е трябвало да направи отбивка, за да пропусне по трасето пътнически влак. 12 от цистерните обаче дерайлират и се взривяват.
Черна събота за Хитрино: 7 загинали и 29 ранени след взрив на цистерни (ОБЗОР)
Разрушенията, пожарите и нанесените щети са с размерите на бедствие
Ударната вълна срина до основи къщи и сгради, десетки бяха затрупани, а после спасени изпод руините. Взривът предизвика пожари, които оставиха десетки семейства без дом.
Утре е обявен ден за национален траур в памет на жертвите на инцидента.
Нарушаване на правилата за движение е основната версия за трагедията в Хитрино
Скъсала се е връзката между петата и шестата цистерна, съобщиха за bTV от прокуратурата
12-те дерайлирали цистерни трябва да бъдат вдигнати, за да бъдат премахнати. Преди това те ще бъдат преточени, за да започне възстановяването на контактната мрежа, тъй като там са най-големите щети.
На място са премиерът в оставка Бойко Борисов, вътрешният министър Румяна Бъчварова, транспортният министър Ивайло Московски и шефът на пожарната Николай Николов.


description: Те ще направят грандиозен 3-часов концерт на 3 юни в „Арена Армеец”

title: „Щурците” отбелязват 50-годишен юбилей

maintext:
Легендарните рок музиканти от „Щурците” се събират за първи път от години насам, за да отбележат 50-ия рожден ден на любимата на поколения българи група.
Кирил Маричков, Валдимир Тотев и Георги Марков ще направят грандиозен 3-часов концерт на 3 юни в зала „Арена Армеец”. Покойния китарист на групата Петър Гюзелев – Пеци също ще стане част от шоуто чрез специални кадри на голям екран. В негова памет групата ще изпълни няколко емблематични песни с негово участие, сред които вечният хит „Клетва”.
На мястото на Пеци на концерта ще свири Иван Лечев от рок групата ФСБ.
bTV Репортерите: Супергрупата „Фондацията”
Как се е зародила идеята, разказват музикантите Кирил Маричков, Иван Лечев, Дони, Славчо Николов и Венко Поромански
В студиото на „Тази сутрин” Кирил Маичков, Влади Тотев и Иван Лечев си спомниха за годините преди промените, когато правенето на музика не толкова лесно и свободно, както сега.
„С езоповски език трябваше да казваме разни неща”, сподели Маричков и разказа, че един от текстовете им например бил цензуриран заради споменаването на Исус. Те срещали проблеми и заради очевидната си прилика с английската рок група „Бийтълс”.
„Непрекъснатите табута, вместо да ни обезверят, явно са били стимул”, добави още той.
В шоуто под наслов „50 години „Щурците” ще се включи и китаристът Славчо Николов, както и музикантите Фондацията, Тангра, Д2 и Б.Т.Р.
Билетите за концерта на 3 юни вече са в продажба.
Вижте повече във видеото:


maintext:
Евреите по цял свят отбелязват празника на светлинатa - Ханука. Тази година той съвпада с Рождество Христово.
По традиция 8 дни след началото на Ханука в еврейските семейства и синагоги се палят свещи.
У нас президентът Росен Плевнелиев запали третата свещ в Софийската синагога, за да отправи послание за мир, разбирателство и успех.
По този начин евреите почитат победата на макабейците в борбата им с елините.
„Нека в тези празнични дни светлините на хануканския свещник и на коледната елха ни напомнят, че всеки от нас има сили да надделее над безнадежността на мрака. Нека съхраним стремежа за почтеност в отношенията между хората. Честит празник, честита ханука”, заяви президентът Росен Плевнелиев.


description: Бунтовниците се евакуираха от най-големия сирийски град

title: Асад обяви победа в Алепо

maintext:
Сирийският президент Башар Асад официално обяви Алепо за освободен.
Правителствената армия пое контрола над източните квратали на града, където продължава евакуацията на бунтовници и техните семейства.
Сирийската армия издигна националното знаме в знак на победа срещу антиправителствените групировки, след тежки сражения, продължили 4 години.
Бунтовниците вече се изтеглят от Алепо
5000 бойци и членове на семействата им ще напуснат града пред погледа на руски военни
Районът трябваше да бъде евакуиран още вчера, но примирието претъпря провал.
Под натиска на международната общност обаче беше постигнато ново примирие, което влезе в сила днес.


description: Самият Кимел потвърди това в предаването си снощи

maintext:
Американският комик и телевизионен водещ Джими Кимел ще води церемонията по раздаването на наградите „Оскар”, разкриха холивудски хроникьори.
Новината все още не е потвърдена официално от Американската филмова академия.
Самият Кимел потвърди съобщенията в предаването си по американската телевизия Ей Би Си снощи и обяви че ще става баща за четвърти път.
"Най-добрият редактор в света" за тайните, журналистиката, "Оскар" и "Пулицър"
Екипът на Марти Барън разкри свещеници педофили, а историята се превърна в хитов филм
„Това означава, че предстоят много интересни неща – ще водя „Оскарите” и съм правил секс – две неща, които смятах, че е невъзможно да ми се случат като тийнейджър”, шеговито подхвърли Кимел.
Церемонията по раздаването на престижните филмови награди ще се състои в Лос Анджелис на 26 февруари.


description: Той беше избран с осем гласа за

title: Епископ Киприян е новият Старозагорски митрополит

maintext:
Траянополският епископ Киприян е новият Старозагорски митрополит.
Изборът е направен днес в Синодалния параклис "Св. цар Борис" в столицата. На заседанието на владиците с 8 гласа "за" от общо 13, Светият Синод избра за Старозагорски митрополит Траянополският епископ Киприян. Неговият подгласник Месемврийски епископ Яков е получил 0 гласа. Останалите 5 гласа са "въздържал се”.
Българският патриарх Неофит е прогласил избирането на Траянополски епископ Киприан за нов член на Светия Синод в качеството му на Старозагорски митрополит, съобщават от Светия Синод.
Новият Старозагорски митрополит е на 40 г. Роден е на 8 март 1976 г. в гр. Казанлък.